**«Кеңестік Қазақстанның мәдениеті: білім мен ғылым»**

1. **Қ.И.Сәтбаев феномені неде?**

|  |  |
| --- | --- |
| **Бөлімше** | «Кеңестік Қазақстанның мәдениеті: білім мен ғылым» |
| **Оқу мақсаты** | ОМ 1. Қ.Сәтбаевтың Қазақстан ғылымының дамуындағы орны мен роліне баға береді;  ОМ 2. ғылым салаларын дамытудағы қазақ ғалымдардың ролін анықтайды; |
| **Бағалау критерийі** | *Білім алушы*   * Ресурспен жұмыс жасауда нақты мәліметке сүйенеді; * Қазақ ғалымдарының жасаған жұмыстарын нақты біледі; |
| **Ойлау дағдыларының деңгейі** | Білу және түсіну, Қолдану, Жоғары деңгей дағдылары |

**Тапсырма 1.** **Сәтбаевтың Қазақстан ғылымының дамуындағы орны мен роліне баға беріп өт( мәтін негізінде)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

СӘТБАЕВ Қаныш Имантайұлы— ұлы ғалым-геолог, қоғам қайраткері, геол.-минерал. ғыл. докт. (1942), проф. (1950). Қазақстан ҒА-н ұйымдастырушылардың бірі және тұңғыш президенті (1946). КСРО ҒА-ның акад. (1946; 1943 жылдан коор. мүшесі), Қазақстан ҒА-ның акад. (1946), Тәжікстан ҒА-ның құрметті мүшесі (1951). С. қазақтан шыққан тұңғыш тау-кен инженер-геологы, Жас Қаныш Имантайдың бәйбішесі Нұрым Тасболатқызының (1850 — 1929) тәрбиесінде өсті. Сауатын ауыл молдасынан ашқан С. 1911 — 14 ж. Павлодардағы орыс-қазақ мектебінде бастауыш білім алды. 1914 ж. Семейдегі мұғалімдер семинариясына оқуға түсті. Онда Ж.Аймауытов, М.Әуезов сияқты көрнекті қайраткерлермен бірге оқыған. Семинария қабырғасында өз әріптестерімен бірге Семейде ұйымдастырылған қайырымдылық мақсаттағы шараларға қатысты. 1915 ж. Семейде Н.Құлжанованың жетекшілік етуімен өткізілген кеште С. Абайдың өлеңдерін мәнерлеп оқумен көзге түседі. Ол Ш.Құдайбердіұлымен тығыз байланыста болып, оның шығармашылығын жоғары бағалады. 1917 жылғы Ақпан төңкерісін зор қуанышпен қабылдап, жаңа үкімет қазақтарға бостандық әкеледі деп түсінді. Соған орай сол тұста құрылған Семей обл. Қазақ к-ті жұмысының нәтижелі жүруіне септігін тигізді. “Алаш” қозғалысы қайраткерлерінің іс-әрекетіне қолдау көрсетті. 1918 ж. семинарияны бітірген соң Семейдегі пед. курста мұғалім, 1920 — 21 ж. Баянауылда халық судьясы болды. 1921 ж. Баянауылға емделуге келген геолог, ғалым М.А. Усов жас С-тың геолог болуына үлкен әсер етіп, туған елінің қазба-байлықтарын зерттеуге ынталандырды. 1921 ж. күзде С. Томск технол. ин-тының тау-кен ф-тіне оқуға түсті. 1926 ж. ин-ты бітірген соң Қазақ АКСР-і Халық ш. орт. кеңесінің ұйғаруымен Мәскеу қ-на “Атбасцветмет” тресінің геология бөлімін басқаруға жіберілді. Бұл треске Жезқазған мыс кен орындарын, Байқоңыр көмірін зерттеу және Қарсақбай мыс з-тының құрылысын жүргізу жүктелген еді. С. бұл істі қарқынды жүргізу мақсатында Қазақстанға қайтып оралды. 1929 ж. Қарсақбай мыс комб-ның геол. барлау бөлімінің бастығы қызметіне тағайындалды. Көп ұзамай комб-тың бас геологы болды. 1941 — 64 ж. КСРО ҒА Қазақ бөлімшесінің құрамындағы Геология ғылымдары ин-тының директоры, КСРО ҒА-ның Қазақ бөлімшесі президиумы төрағасының орынбасары (1941 — 42), төрағасы (1942 — 46), Қазақстан ҒА-ның президенті (1946 — 52) болды. 1952 ж. әміршілдік жүйенің тарапынан қысымға ұшырап, қызметінен шеттетілді. Қызметтен босаған соң Қазақ КСР Геология ин-тының директоры болып еңбек етті. 1955 ж. Қазақ КСР ҒА-ның президенттігіне қайта сайланып, бұл қызметті өмірінің соңына дейін атқарды.

Жезқазған — Ұлытау өңірінде бұл талабын күрделі ғыл. зерттеуге айналдырып, көптеген этногр. мұраларды жинап, “Жезқазған ауданындағы көне заман ескерткіштері” атты еңбегін жазды. Қазақ орта мектебінің төм. және жоғ. сынып оқушыларына арналған “Алгебра” оқулығын 1919 ж. студент шағында бастап, 1924 ж. аяқтады да, Білім Наркомына (қазіргі Білім және ғылым мин.) бекіттірді. Бұл оқулық Қ.И. Сәтбаев Қоры (президенті К.Салықов) және Еуразиялық Л.Н. Гумилев атынд. ун-ттің араласуымен жуырда жарық көреді. С. Ш.Уәлихановтың алғашқы толық шығармалар жинағын басып шығаруды ұйымдастырды. КСРО Мемл. сыйл. (1942), Лениндік сыйл. лауреаты (1958), 4 мәрте Ленин, 2-дәрежелі Отан соғысы ордендерімен және бірнеше медальдармен марапатталған.

Оның есімі Қазақстан ҒА-ның Геология ғылымдары ин-на, Жезқазған кен-металлургия комб-на, бір қалаға, Алматы, Балқаш, Атырау, Қарағанды, Қызылорда, Семей қ-ларындағы көшелерге, бір планетаға берілген. С-тың құрметіне Жоңғар (Жетісу) Алатауы жотасындағы мұздық пен шың, Қаратаудағы ваннадий кен орнында табылған “Сәтбаевит” минералы, “Академик Сәтбаев” гладиолиус гүлі аталған. Еліміздегі ең ірі жоғары тех. оқу орны Қазақ Ұлттық тех. ун-тіне С. есімі берілген. 1999 ж. С-тың 100 жылдық мерейтойы респ. деңгейде аталып өтті**.**

**Тапсырма 1. Қ.И.Сәтбаевтың ең алғаш жазған кітабына сипаттама пікір беріңіз**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |
| --- | --- |
| ***Дескриптор*** | *Білім алушы*  1. Қ.И. Сәтбаевтың еңбегін нақты біледі;  2. Ойын нақты білдіре алады  3. Қазақ зиялыларының білім саласына жасаған еңбегін нақты біледі;  4. Мәтінмен нақты жұмыс жасай алады(ресурспен нақты жұмыс көрсетеді) |