**«Қазақстан Ұлы Отан соғысы жылдарында»**

1. **"Бәрі майдан үшін,бәрі Жеңіс үшін!" ұраны қалай жүзеге асты?**

|  |  |
| --- | --- |
| **Бөлімше** | «Қазақстан Ұлы Отан соғысы жылдарында» |
| **Оқу мақсаты** | ОМ 1. соғыс жылдарындағы ауыл шаруашылығының майдан қажеттілігін өтеуге бейімделуін түсіндіреді;  ОМ 2. ауыл шаруашылығында ерекше жетістікке жеткен Ы.Жақаев, Ш.Берсиевтің еңбектерін сипаттайды;  ОМ 3. Ұлы Отан соғысы кезіндегі өнеркәсіп ахуалын сипаттайды; |
| **Бағалау критерийі** | *Білім алушы*   * Ауыл шаруашылығының майдан қажеттілігін өтеудегі қосқан үлесін түсіндіре алады; * Ауыл шаруашылығында ерекше жетістікке жеткен тұлғаларды біледі; * Соғыс жылдарындағы өнеркәсіп ахуалын сипаттай алады; |
| **Ойлау дағдыларының деңгейі** | Білу және түсіну, Қолдану, Жоғары деңгей дағдылары |

**Тапсырма 1.** **Қазақстан шаруашылығында қандай өзгерістер болды?(** **осы сұрақ бойынша соғысқа қандай ауылшаруашылық өнімдері өндіріліп жіберілді?) Мәтін арқылы анықтаңыз**

**Ұлы Отан соғысы жылдарындағы ауыл шаруашылығы**

Соғыс жылдары Қазақстанның халық шаруашылығы майдан арсеналдарының бірі ретінде соғыс қажетіне қызмет етті, мұнда 356 млн. пұт нан дайындалған. Сонымен қатар Қазақстан мал шаруашылығы өнімдерін негізгі тасымалдаушылардың бірі болды. Республиканың жеңіл өнеркəсібі Қызыл Əскердің жүздеген дивизияларын əскери киім-кешекпен, қару-жарақ қажетті заттармен қамтамасыз етті. Қазақстандық зерттеушілердің еңбектерінде əскери экономиканың дамуы мен жағдайының мəселелері, Қазақстан Компартиясының ұйымдастыруының негізгі бағыттары, соның ішінде ауыл шаруашылығындағы жүргізілген шаралар да кешенді қарастырылады. Жұмыстар деректік жəне мұрағаттық деректерге негізделді. Соғыс жылдарындағы Қазақстанның колхозшы шаруаларының Жеңіске қосқан үлесі, олардың майдан мен тылды азық-түлікпен, өнеркəсіпті шикізатпен жабдықтау жөніндегі рөлі туралы мəселеге де ерекше назар аударды.

**Т.Б.Балақаев  пен  Қ.Алдажұмановтың  «Қазақстан  еңбекшілері  майдан  қызметінде  (1941– 1945 жж.)»** атты еңбегінде соғыс жылдарында республикадағы жасақталған əскери құрамалар, Отан қорғау қорының жасалуы, қазақстандық еңбекшілердің Одақтың қорғаныс қуатын нығайтуға қосқан үлесі, майданға көрсеткен патриоттық көмегі, майдан мен тылдың байланысы, азат  етілген аудандарға көмек көрсету туралы соғыс пен тыл ардагерлерінің естеліктері, мұрағат құжаттары мен сол кезде жарияланған соны деректердің негізінде баяндалады. Қазақстан еңбекшілерінің соғыс жылдарында майданға берген көмегінің жалпы мөлшері өте көп, олар соғыс жылдарында жүргізілген төрт мемлекеттік заем бойынша сол кездегі бағамен 3,2 млрд. сомнан астам қаражат берген, ал елдің əр жерінен патриоттар танк жəне самолет жасауға өз жанынан 100 мыңнан 300 мың сомға дейін қаржы берген [1; 20]. Тек Отан қорғау қорына, əскери техника мен қару-жарақ жасауға республика еңбекшілерінің жинаған қаражаты 1 млн. сомнан асқан.

Соғыс жылдарында колхоздар мен совхоздар майданға тек азық-түлік емес, сонымен бірге тірі мал, тіпті, ауыл шаруашылық техникасын жіберіп отырды. 1942-1943 жылдар аралығында республика ауыл шаруашылығынан 4111 трактор, 1184 жүк машиналары, 30318 жылқы майданға жіберілді. Сондықтан да соғыс жылдары егін салу жұмысының 50%-ін  ірі қара атқарды. Тылдағы еңбекшілер жоғарыдан берілген жоспарды орындау барысында күні-түні еңбек етті. Соғыстың бірінші жылы мемлекетке 100 млн. пұт астық тапсырылды. Бұл көрсеткіш 1940 жылмен салыстырғанда 24 млн. пұтқа артық. Колхозшылар мен совхозшылар өз еркімен еңбек күнін таңғы бестен, кешкі 22.00-ке дейін ұзартқан. Әрбір шаруа 2-3 адамның жұмысын атқарды. Әйелдер балаларын балабақшаға тапсырып, күні-түні жұмыс істеп, колхоз жұмысын белсене атқарды. Мысалы, Алматы облысының 9 ауданының 277 колхозында соғысқа дейін 64369 адам еңбек етсе, соғыс жылдары олардың саны әйелдер, қариялар және балалар есебінен 68598 адамға дейін өскен.

|  |  |
| --- | --- |
| **Ауыл шаруашылығын алға жетелеген тұлғалар, осы саладағы өзгерістер** | **Өндіріліп, соғыс майданына жіберілген өнімдер** |
|  |  |

|  |  |
| --- | --- |
| **Дескриптор** | *Білім алушы*   * Ауыл шаруашылығының майдан қажеттілігін өтеудегі қосқан үлесін анықтай алады; * Ауыл шаруашылығында ерпекше жетістікке жеткен тұлғаларды біледі; * Соғыс жылдарындағы өнеркәсіп ахуалын сипаттап, өнділілген өнімдерді біледі; |